**INSTRUCȚIUNE PENTRU OFERTANŢI**

**Concurs pentru contractarea unui** **grup de experți/te (prestatori de servicii persoane fizice sau persoane juridice) pentru dezvoltarea metodologiei de calcul a costului serviciilor sociale**

|  |  |
| --- | --- |
| **Solicitare de ofertă nr.:** | 2021.IVC.S\_UE.01 |
| **Data publicării anunțului:** | 28.12.2021 |
| **Termenul limită de prezentare a dosarului:** | 17.01.2022 |
| **Contractor:** | AO “Institutum Virtutes Civilis” |
| **Grupul țintă al invitației de participare:** | Persoane juridice rezidente în Republica Moldova sau grup de experți/te (indivizibil) - persoane fizice, reprezentat de un/o Lider/ă al grupului |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CONTEXT**

AO “Institutum Virtutes Civilis” (IVC) anunță concurs pentru selectarea unui grup de experți/te(prestatori de servicii persoane fizice sau juridice) pentru prestarea serviciilor de dezvoltare a metodologiei de calcul a costului serviciilor sociale (un/o expert/ă în domeniul finanțelor publice, doi experți/te în domeniul serviciilor sociale). Concursul este desfășurat în cadrul proiectului „Organizațiile societății civile acționează pentru servicii sociale mai bune” implementat de AO “Institutum Virtutes Civilis” în parteneriat cu Fundația Soros Moldova și Keystone Moldova.

Scopul general al proiectului este consolidarea capacităților organizațiilor societății civile (OSC) din domeniul serviciilor sociale pentru a deveni organizații de referință în dialogul privind politicile sociale și în procesul de consolidare a unei comunități incluzive pentru grupurile vulnerabile.

Produsele livrabile şi sarcinile specifice care trebuie îndeplinite de către grupul de experți sunt indicate în **Termenii de Referinţă**.

**DOSARUL OFERTANTULUI**

Dosarul de participare la concurs dosarul va include oferta tehnică și financiară.

**Oferta tehnică va include formularul ofertei tehnice completat și semnat de către persoana juridică sau Liderul/a grupului de experți/te pentru grupul de persoane fizice conform Formularului de ofertă tehnică, și va include:**

* CV‐ul actualizat și semnat al grupului de experți/te (care va include date de contact, nr. de telefon și Skype ID pentru un eventual interviu, lista articolelor științifice sau studiilor relevante dosarului de aplicare). CV-ul trebuie să includă date de contact a două persoane de referință (adresa de e-mail, număr de telefon);
* Viziunea grupului de experți/te asupra procesului de elaborare metodologiei de calcul a costurilor pentru serviciile sociale;
* Scrisoarea de intenție (maximum 2000 de cuvinte), care va reflecta experiența relevantă acestei consultanțe a grupului de experți/te în domeniu (în dezvoltarea standardelor și metodologiilor de calcul a costurilor diferitor servicii).

**La concurs pot participa persoane juridice sau grup de experți/te format din persoane fizice, rezidente în Republica Moldova.**

**Oferta financiară** a persoanei juridice care va include costul pentru consultanță per zi în **EUR**, valoarea netă fiind aplicată scutirea de TVA cu drept de deducere (TVA cota 0). (conform **Formularului pentru oferta financiară** anexat).

În cazul persoanelor fizice, oferta va constitui de asemenea suma netă solicitată per zi în EUR. În scopul evaluării ofertelor financiare, AO “Institutum Virtutes Civilis” va calcula suma cu toate taxele incluse, conform legislației în vigoare.

În cazul în care există erori aritmetice, acestea vor fi corectate de către AO “Institutum Virtutes Civilis”.

**CONDIȚII DE CONTRACTARE ȘI MODALITATEA DE REMUNERARE**

În cazul grupului de experți/te propus de o persoană juridică, AO „Institutum Virtutes Civilis” va încheia un contract de prestări servicii cu persoana juridică selectată în conformitate cu oferta financiară depusă/negociată. Achitarea serviciilor va fi efectuată prin transfer bancar, în tranșe, în lei moldovenești, la rata de schimb aplicată de donator la momentul transferului resurselor financiare către AO „Institutum Virtutes Civilis”. Numărul de tranșe poate fi negociat la etapa semnării contractului, dar va fi legat de produsele furnizate.

În cazul grupului de experți/te format din persoane fizice, AO „Institutum Virtutes Civilis” va încheia contracte de prestări servicii cu fiecare din experți/te în conformitate distribuția sarcinilor stabilită în metodologia de implementare, și cu oferta financiară depusă/negociată. Achitarea serviciilor va fi efectuată prin transfer bancar, în lei moldovenești, la rata de schimb aplicată de donator la momentul transferului resurselor financiare către AO „Institutum Virtutes Civilis”. Serviciile vor fi achitate doar după acceptarea acestora, confirmat prin semnarea actului de predare primire între părți.

**ATENŢIE: Documentul privind oferta financiară trebuie să fie parolat de către ofertant.**

Dosarele de aplicare vor fi expediate la adresa de e-mail:**servicii.sociale.ivc@gmail.com**

După expedierea dosarelor, vă rugăm să vă asigurați că ați recepționat mesajul de confirmare din partea AO IVC. În cazul în care timp de 2 zile lucrătoare nu ați primit un astfel de mesaj, Vă rugăm să expediați repetat dosarul. AO IVC este responsabilă să proceseze doar ofertele recepționate confirmate. Ofertantul/ta poate retrage, înlocui sau modifica oferta după ce a fost depusă în orice moment înainte de termenul limită pentru depunere, prin trimiterea unei notificări scrise către AO „Institutum Virtutes Civilis”. Înlocuirea sau modificarea corespunzătoare a ofertei, dacă există, trebuie să însoțească notificarea scrisă respectivă. Toate notificările trebuie trimise în același mod ca și cel specificat pentru depunerea ofertelor, marcându-le clar prin adăugarea cuvintelor „RETRAGERE” „SUBSTITUIRE” sau „MODIFICARE” la subiectul e-mailului.

**PROCEDURA DE SELECŢIE**

Selecţia grupului de experți/te va fi realizată în două etape:

1) Analiza ofertelor tehnice conform criteriilor specificate cu acordarea punctajului respectiv.

2) Analiza ofertelor financiare şi calcularea punctajului conform formulei unice de calcul.

Oferta câștigătoare va fi cea cu cel mai mare punctaj acumulat (oferta tehnică + oferta financiară).

**ANALIZA OFERTEI TEHNICE**

|  |  |  |
| --- | --- | --- |
| **Nr.** | **Criteriul** | **Punctaj** |
| 1. | Viziunea grupului de experți/te asupra procesului de elaborare metodologiei de calcul a costurilor pentru serviciile sociale; | 20 puncte |
| 2. | Profilul și experiența grupului de experți/te (vor fi analizate CV-urile experților): |  |
| a) | Studii universitare sau post‐universitare în domeniul socio-uman, (de ex. sociologie, asistență socială sau alte domenii relevante), ecomonie, finanțe; | 10 puncte |
| b) | Experiență de activitate de cel puțin 5 ani în domeniul social, finanțe publice și alte domenii relevante consultanței; | 10 puncte |
| c) | Experiență în elaborarea cadrului normativ în domeniul serviciilor sociale, în analiza și/ sau planificarea bugetelor publice;  | 10 puncte |
| d) | Experiență în elaborarea studiilor, analizelor și/sau rapoartelor în domeniu serviciilor sociale, în elaborarea formulelor de calcul pentru diferite servicii publice;  | 10 puncte |
| e) | Experiență în dezvoltarea standardelor de calitate pentru serviciile sociale;  | 10 puncte |
| f) | Cunoașterea mecanismului de funcționare și acreditare a serviciilor sociale în Republica Moldova; | 10 puncte |
| 3. | Competențe lingvistice și abilități IT |  |
| a) | Cunoașterea fluentă a limbii române; | 5 puncte |
| b) | Cunoașterea limbii engleze și ruse și abilități IT | 5 puncte |
| **Total** | **90 puncte** |

**Scorul minim de calificare pentru oferta tehnică - 60 de puncte.**

**ANALIZA OFERTEI FINANCIARE**

Oferta financiară va acumula un punctaj de la 0 la 10 puncte în conformitate cu formula de calcul unică.

**Variabile:**

$\sum\_{}^{}oferta$- suma propusă în ofertă financiară;

$\sum\_{}^{}max$- suma propusă în cea mai mare ofertă financiară;

$\sum\_{}^{}min$- suma propusă în cea mai mică ofertă financiară;

$P\_{fin\\_max}$- valoarea maximă a ofertei financiare(% ofertei financiare) din punctaj total;

$P\_{teh\\_max}$- valoarea minimă a ofertei financiare(% ofertei financiare) din punctaj total;

* $Punctaj total max=P\_{teh\\_max}+P\_{fin\\_max}$**;**
* $K=(\sum\_{}^{}max-\sum\_{}^{}min)/P\_{fin\\_max}$**;**
* $∆=\frac{\sum\_{}^{}max}{K}-P\_{fin\\_max}$**;**
* $Punctaj oferta financiara=P\_{fin\\_max}-\left(\frac{\sum\_{}^{}oferta}{K}-∆\right)$**.**

Punctajul final al evaluării pentru determinarea deciziei va reprezenta o cumulare a punctajului obținut de oferta tehnică (maximum 90 de puncte) și oferta financiară

(maximum 10 de puncte).

**CONFIDENȚIALITATEA ȘI PROTECȚIA DATELOR CU CARACTER PERSONAL**

Ofertele înscrise la concurs vor conţine, direct sau indirect, date cu caracter personal. AO „Institutum Virtutes Civilis” va asigura confidenţialitatea datelor cu caracter personal în procesul de colectare, prelucrare şi stocare a acestora. AO „Institutum Virtutes Civilis” va prelucra datele personale în condițiile prevăzute de Legea privind protecția datelor cu caracter personal.

**Termenul limită de prezentare a dosarului:** **17 ianuarie 2022.**

**ALTE PREVEDERI**

**Conflict de interese**

Principiile fundamentale pe care AO „Institutum Virtutes Civilis” dorește să le accentueze în sfera conflictului de interese sunt:

• Toate conflictele de interese potențiale sau care sunt în efect trebuie declarate;

• Nici o persoană nu ar trebui să fie în poziție de decident asupra cazului său;

• Self-dealing-ul este interzis.

**Antifraudă și corupție**

AO „Institutum Virtutes Civilis” aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau neprofesionale și obstrucționarea ofertanților și solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

**Modalitatea de adresare a întrebărilor:**

Pentru **informații suplimentare**, vă rugăm să ne contactați prin e-mail la servicii.sociale.ivc@gmail.com . Termenul limită pentru transmiterea întrebărilor este **13.01.2022, ora 17:00**. Pentru a asigura șanse egale pentru toți ofertanții, AO “Institutum Virtutes Civilis” va răspunde la toate întrebările până la **17.01.2022, ora 17:00**.